**ΣΧΕΔΙΟ**

**ΚΑΝΟΝΙΣΜΟΥ ΒΡΑΧΥΧΡΟΝΙΩΝ ΑΓΟΡΩΝ ΔΗΜΟΥ ΒΟΪΟΥ**

**ΓΕΝΙΚΑ**

Σύμφωνα με τον Ν.4849/2021 άρθρο 38 όπως αυτός ισχύει, ρυθμίζονται διάφορα θέματα των βραχυχρόνιων αγορών συμπληρώνοντας και τροποποιώντας τον προηγούμενο κανονισμό του Δήμου (ΑΔΣ 286/2018) .

Συγκεκριμένα στο άρθρο 38 , με απόφαση του Δημοτικού Συμβουλίου καθορίζονται ο χώρος διενέργειας , η χρονική διάρκεια . τα πωλούμενα είδη , ο τρόπος επιλογής και τοποθέτησης των πωλητών τα καταβαλλόμενα τέλη και ο τρόπος είσπραξης αυτών , καθώς και άλλο θέμα σχετικά με την ομαλή και απρόσκοπτη λειτουργία της αγοράς.

Οι χώροι που πραγματοποιούνται εμποροπανηγύρεις κατά τη διάρκεια θρησκευτικών εορτών στις οποίες συρρέει κοινό και δημιουργεί έντονη ανάγκη για την εξυπηρέτηση του, σε ετήσια βάση καθώς και των πανηγυριών και άλλων εκδηλώσεων .

**Άρθρο 1ο**

**Αντικείμενο Κανονισμού**

Ο παρών Κανονισμός ρυθμίζει τις προϋποθέσεις οργάνωσης, λειτουργίας, αισθητικής, υγιεινής και τάξης στους χώρους τέλεσης

Α. των παραδοσιακών A΄και B΄ εμποροπανήγυρης Τ.Κ Τσοτυλίου και

Β. θρησκευτικής πανήγυρης του 15Αυγουστου της Τ.Κ Μικροκάστρου καθώς και

Γ. όλων των θρησκευτικών πανηγυριών και των λοιπών βραχυχρόνιων αγορών(ολιγοήμερες εορταστικές αγορές, πολιτιστικές αγορές ,εκδηλώσεων ,αγορές Χριστουγέννων και αγορές Πάσχα, τις επετειακές αγορές, τις εποχιακές αγορές, τις κυριακάτικες αγορές και τις αγορές ρακοσυλλεκτών.) του Δήμου Βοΐου , εναρμονιζόμενος με τις διατάξεις του Ν.4849/21 (ΦΕΚ 207/Α΄/05.11.2021).

Οι βραχυχρόνιες αγορές θρησκευτικών –επετειακών πανηγυριών – εκδηλώσεων για τις οποίες έχει εφαρμογή ο παρόν κανονισμός είναι οι κάτωθι:

|  |  |  |  |  |
| --- | --- | --- | --- | --- |
| α/α | ημερομηνία | εορτή | θέση | Κοινότητα |
| 1 | Κινητή γιορτή(40ημέρες μετά το Πάσχα) | ΑΝΑΛΥΨΕΩΣ(κινητή γιορτή ) | ΓΑΛΑΤΙΝ Η -ΠΛΑΤΕΙΑ | ΓΑΛΑΤΙΝΗ |
| 2 | 25-ΙΟΥΛΙΟΥ | ΑΓΙΑΣ ΠΑΡΑΣΚΕΥΗΣ | ΣΙΑΤΙΣΤΑ –ΠΛΑΤΕΙΑ 4Ης ΝΟΕΜΒΡΙΟΥ | ΣΙΑΤΙΣΤΑ |
| 3 | 6-ΑΥΓΟΥΣΤΟΥ | ΑΓΙΟΥ ΝΙΚΑΝΟΡΑ | ΣΙΑΤΙΣΤΑ-ΠΛΑΤΕΙΑ 4Ης ΝΟΕΜΒΡΙΟΥ & ΕΞΩ ΑΠΟ ΤΟΝ ΑΓΙΟ ΝΙΚΑΝΟΡΑ | ΣΙΑΤΙΣΤΑ |
| 4 | 14-15 ΑΥΓΟΥΣΤΟΥ | ΚΟΙΜΗΣΗ ΘΕΟΤΟΚΟΥ | ΣΙΑΤΙΣΤΑ ΟΠΟΥ ΥΠΑΡΧΕΙ ΘΕΣΕΙΣ | ΣΙΑΤΙΣΤΑ |
| 5 | 22-ΑΥΓΟΥΣΤΟΥ | 9ΗΜΕΡΑ ΤΗΣ ΘΕΟΤΟΚΟΥ | ΙΕΡΑ ΜΟΝΗ ΚΟΙΜΗΣΕΩΣ ΤΗΣ ΘΕΟΤΟΚΟΥ- | ΜΙΚΡΟΚΑΣΤΡΟ |
| 6 |  | ΟΛΕΣ ΤΙΣ ΘΡΗΣΚΕΥΤΙΚΕΣ ΕΟΡΤΕΣ ΤΩΝ ΠΟΛΙΟΥΧΩΝ |  | ΣΕ ΟΛΕΣ ΤΙΣ ΚΟΙΝΟΤΗΤΕΣ |
| 7 | Οι ημέρες ορίζονται βάση προγράμματος του Δήμου για κάθε Τ.Κ | ΔΙΑΦΟΡΕΣ ΕΚΔΗΛΩΣΕΙΣ ΤΟΥ ΔΗΜΟΥ |  | ΣΕ ΟΛΕΣ ΤΙΣ ΚΟΙΝΟΤΗΤΕΣ |

Σε περίπτωση που ζητηθεί η διεξαγωγή άλλης βραχυχρόνιας αγοράς στους ιδίους χώρους σε διαφορετικές ημερομηνίες, ο παρόν κανονισμός εφαρμόζεται αναλόγως. Σε περίπτωση που ζητηθεί σε άλλο χώρο η διεξαγωγή βραχυχρόνιας αγοράς ,εφαρμόζεται επίσης ο παρόν κανονισμός.

**Άρθρο 2ο**

**Νομοθετικό πλαίσιο**

Ο παρών Κανονισμός εκδίδεται λαμβάνοντας υπόψη:

1. Το Β.Δ. ΦΕΚ 171/Α΄/20-10-1958 «Περί κωδικοποιήσεως εις ενιαίον κείμενο νόμου των ισχυουσών διατάξεων περί των προσόδων των Δήμων και Κοινοτήτων».
2. Τις διατάξεις του άρθρου 3 του Ν. 1080/1980 (ΦΕΚ 246/Α΄/22.10.1980) «Περί τροποποιήσεως και συμπληρώσεως διατάξεων τινών της περί των προσόδων των Οργανισμών Τοπικής Αυτοδιοικήσεως Νομοθεσίας και άλλων τινών συναφών διατάξεων» σχετικά με το τέλος χρήσεως πεζοδρομίων, πλατειών και λοιπών κοινοχρήστων χώρων.
3. Τις διατάξεις των άρθρων 73,83,84 του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης».
4. Τις διατάξεις του άρθρου 79 του Ν. 3463/2006 «Κώδικας Δήμων και Κοινοτήτων σχετικά με τις «Κανονιστικές Αποφάσεις».
5. Τον Ν.3852/2010 άρθρ.65 περί “Αρμοδιότητες του Δημοτικού Συμβουλίου”
6. Τις διατάξεις του Ν. 4849/21 (ΦΕΚ 207/Α΄/05.11.2021)«**Αναμόρφωση και εκσυγχρονισμός του ρυθμιστικού πλαισίου οργάνωσης και λειτουργίας του υπαίθριου εμπορίου, ρυθμίσεις για την άσκηση ψυχαγωγικών δραστηριοτήτων και την απλούστευση πλαισίου δραστηριοτήτων στην εκπαίδευση, βελτιώσεις στην επιμελητηριακή νομοθεσία, άλλες διατάξεις του Υπουργείου Ανάπτυξης και Επενδύσεων και λοιπές επείγουσες διατάξεις.» όπως τροποποιείται και ισχύει.**
7. Την υπ’ αριθμ. Δ1α/ΓΠ οικ. 21049 / ΚΥΑ / ΦΕΚ τ.Β΄981 / 03-03-22 σχετικά με:

« Όροι και προϋποθέσεις έκδοσης και στοιχεία της βεβαίωσης

δραστηριοποίησης ετήσιας διάρκειας για τη συμμετοχή πωλητών σε βραχυχρόνιες

αγορές.»

1. Την υπ’ αριθμ. Δ1α/ΓΠ οικ. 16469/ ΚΥΑ /ΦΕΚ τ.Β΄879/25-02-22 σχετικά με:

«Ειδικότεροι όροι λειτουργίας των βραχυχρόνιων αγορών και είδη προϊόντων και

υπηρεσιών που διατίθεται ή παρέχονται σε αυτές.

1. Την υπ’ αριθμ. Δ1α/ΓΠ οικ. 18982/ ΚΥΑ /ΦΕΚ τ.Β΄925/01-03-22 σχετικά με: «Είδη

πώλησης για τους παραγωγούς και τους επαγγελματίες πωλητές υπαίθριου

εμπορίου.»

1. Την Υπουργική Απόφαση Υ1γ/Γ.Π/οικ.47829/21.06.2017 (ΦΕΚ 2161/Β΄/23.06.2017) σχετικά με τους Υγειονομικούς όρους και προϋποθέσεις λειτουργίας επιχειρήσεων τροφίμων / ποτών και άλλες διατάξεις.
2. Κάθε άλλη διάταξη που αναφέρεται στον παρόν κανονισμό και αποτελεί κανονιστική διοικητική πράξη που έχει ισχύ ουσιαστικού νόμου.

**Άρθρο 3ο**

**Ορισμοί**

Για την εφαρμογή του παρόντος κανονισμού ισχύουν οι ακόλουθοι ορισμοί του άρθρου 2 του Ν. 4849/21 (ΦΕΚ 207/Α΄/05.11.2021):

1. «Υπαίθριο εμπόριο»: Εμπορική δραστηριότητα που ασκείται σε υπαίθριο χώρο, δημόσιο ή ιδιωτικό, ιδιόκτητο ή μισθωμένο, και διακρίνεται σε εμπόριο σε οργανωμένες υπαίθριες αγορές, στάσιμο εμπόριο και πλανόδιο εμπόριο.
2. «Οργανωμένες υπαίθριες αγορές»: Οι λαϊκές αγορές, οι βραχυχρόνιες αγορές, οι υπαίθριες αγορές παρασκευής και πώλησης έτοιμου φαγητού και ποτών επί του δρόμου (street food markets), οι πρότυπες λαϊκές αγορές και οι αγορές χειροτεχνών/καλλιτεχνών.
3. «Στάσιμο εμπόριο»: Η άσκηση υπαίθριας εμπορικής δραστηριότητας από πωλητή που δεν μετακινείται από το καθορισμένο από την αρμόδια αρχή σταθερό σημείο.
4. «Πλανόδιο εμπόριο»: Η άσκηση υπαίθριας εμπορικής δραστηριότητας από πωλητή που μετακινείται με οποιοδήποτε μηχανοκίνητο, ρυμουλκούμενο ή άλλου τύπου κινούμενο μέσο.
5. «Βραχυχρόνιες αγορές»: Οργανωμένες υπαίθριες αγορές, με σαφή και καθορισμένη περιορισμένη διάρκεια, οι οποίες περιλαμβάνουν τις θρησκευτικού χαρακτήρα αγορές (ολιγοήμερες εορταστικές αγορές, θρησκευτικά πανηγύρια, αγορές Χριστουγέννων και αγορές Πάσχα), τις εμποροπανηγύρεις, τις επετειακές αγορές, τις πολιτιστικές αγορές, τις εποχιακές αγορές, τις κυριακάτικες αγορές και τις αγορές ρακοσυλλεκτών.
6. «Φορέας λειτουργίας»: Ο δήμος ή η περιφέρεια που οργανώνει υπαίθριες αγορές και είναι αρμόδιος/α για την εύρυθμη λειτουργία τους, την αντιμετώπιση κάθε σχετικού ζητήματος που ανακύπτει όσον αφορά στην εν γένει λειτουργία τους και στη δραστηριοποίηση των πωλητών σε αυτές.
7. «Πωλητής»: Το φυσικό ή νομικό πρόσωπο στο οποίο έχει χορηγηθεί άδεια, προκειμένου να δραστηριοποιείται στο υπαίθριο εμπόριο, από αρμόδια αρχή.
8. «Παραγωγός πωλητής υπαίθριου εμπορίου»: Ο παραγωγός που είναι εγγεγραμμένος στο Μητρώο Αγροτών και Αγροτικών Εκμεταλλεύσεων του ν. 3874/2010 (Α’ 151), δραστηριοποιείται στο υπαίθριο εμπόριο διαθέτοντας προς πώληση αγροτικά προϊόντα αποκλειστικά ιδίας παραγωγής και στον οποίο έχει χορηγηθεί άδεια δραστηριοποίησης από αρμόδια αρχή.
9. «Επαγγελματίας πωλητής υπαίθριου εμπορίου»: Το φυσικό πρόσωπο που δραστηριοποιείται στο υπαίθριο εμπόριο διαθέτοντας προς πώληση τα είδη που ορίζονται με την απόφαση της παρ.  2 του άρθρου 66, τα οποία δεν προέρχονται από ιδία παραγωγή, και στον οποίο έχει χορηγηθεί άδεια δραστηριοποίησης από αρμόδια αρχή.
10. «Μεταποίηση»: Η ουσιαστική τροποποίηση του πρωτογενούς προϊόντος που συμπεριλαμβάνει ιδίως τη θερμική επεξεργασία, το κάπνισμα, το αλάτισμα, την ωρίμανση, την αποξήρανση, το μαρινάρισμα, την εκχύλιση, την εξώθηση ή τον συνδυασμό των παραπάνω μεθόδων.
11. «Μεταποιημένα προϊόντα»: Τα τρόφιμα που προέρχονται από τη μεταποίηση πρωτογενών προϊόντων. Τα προϊόντα αυτά είναι δυνατό να περιέχουν συστατικά τα οποία είναι αναγκαία για την παρασκευή τους ή τα οποία τους προσδίδουν ιδιαίτερα χαρακτηριστικά.
12. «Αγροτικά προϊόντα»: Τα προϊόντα του εδάφους, της κτηνοτροφίας, της πτηνοτροφίας, της μελισσοκομίας, της θαλάσσιας αλιείας, της σπογγαλιείας, της οστρακαλιείας, της αλιείας εσωτερικών υδάτων, της υδατοκαλλιέργειας, της δασοπονίας, της θηραματοπονίας και των κάθε είδους εκτροφών, καθώς και κάθε άλλο προϊόν που προέρχεται από την αγροτική εν γένει δραστηριότητα.
13. «Οικοτεχνία»: Η μικρής κλίμακας μεταποίηση γεωργικών προϊόντων από παραγωγό εγγεγραμμένο στο Κεντρικό Ηλεκτρονικό Μητρώο Οικοτεχνίας της παρ.  2 του άρθρου 56 του ν. 4235/2014.
14. «Κινητές καντίνες»: Οχήματα, αυτοκινούμενα ή ρυμουλκούμενα, διασκευασμένα σε κινητά καταστήματα, τα οποία, σύμφωνα με το άρθρο 14 της υπό στοιχεία Υ1γ/Γ.Π./οικ.47829/21.6.2017 απόφασης του Υπουργού Υγείας (Β’ 2161), κατατάσσονται στις επιχειρήσεις μαζικής εστίασης και, ειδικότερα, στις επιχειρήσεις παρασκευής ή και προσφοράς τροφίμων και ποτών σε κινητούς ή προσωρινούς χώρους.
15. «Φορητές εγκαταστάσεις έψησης»: Οι φορητές εγκαταστάσεις για την παρασκευή πρόχειρων γευμάτων, όπως ποπ κορν, μαλλί της γριάς, λουκουμάδες και κάστανα που σύμφωνα με το άρθρο 14 της υπό στοιχεία Υ1γ/Γ.Π./οικ.47829/21.6.2017 απόφασης του Υπουργού Υγείας εντάσσονται στις επιχειρήσεις παρασκευής ή προσφοράς τροφίμων και ποτών σε κινητούς ή προσωρινούς χώρους.
16. «Άδεια παραγωγού πωλητή και επαγγελματία πωλητή»: Η άδεια που χορηγείται από την αρμόδια αρχή σε φυσικά και νομικά πρόσωπα, παραγωγούς πωλητές και επαγγελματίες πωλητές αντίστοιχα, προκειμένου να δραστηριοποιούνται στο υπαίθριο εμπόριο.
17. «Άδεια πωλητή χειροτέχνη-καλλιτέχνη»: Η άδεια που χορηγείται σε χειροτέχνες/καλλιτέχνες και σε Κοιν.Σ.ΕΠ. από τον αρμόδιο φορέα, προκειμένου να δραστηριοποιούνται σε αγορές χειροτεχνών-καλλιτεχνών.
18. «Βεβαίωση δραστηριοποίησης στις βραχυχρόνιες αγορές»: Η βεβαίωση που χορηγείται από τον αρμόδιο φορέα σε πωλητές, προκειμένου να δραστηριοποιούνται σε βραχυχρόνιες αγορές.
19. «Παράλληλη αγορά»: Προσωρινή υπαίθρια οργανωμένη αγορά που λειτουργεί εντός των ορίων του ίδιου δήμου, εφόσον υπάρχει έκτακτη ανάγκη, ιδίως σε περίπτωση πανδημίας ή θεομηνίας.
20. «Ο.Π.Σ.Α.Α.»: Το Ολοκληρωμένο Πληροφοριακό Σύστημα «Ανοιχτή Αγορά», του άρθρου 56, στο οποίο καταχωρούνται όλα τα στοιχεία που αφορούν στη σύννομη λειτουργία του υπαίθριου εμπορίου και τηρείται σχετική βάση δεδομένων. Το Ο.Π.Σ.Α.Α. μπορεί να αξιοποιείται, μεταξύ άλλων, κατά τη διενέργεια ελέγχων από τα αρμόδια όργανα ελέγχου για το υπαίθριο εμπόριο.

**Άρθρο 4ο**

**Διάρκεια**

Η ημερομηνία διεξαγωγής και η διάρκεια των βραχυχρόνιων αγορών για κάθε έτος καθορίζεται με απόφαση που λαμβάνεται από το Δημοτικό Συμβούλιο και σύμφωνα με τα όσα ορίζονται στο άρθρ. 36 του Ν. 4849/2021:

1. Η διάρκεια των θρησκευτικού χαρακτήρα ολιγοήμερων εορταστικών αγορών, των επετειακών, πολιτιστικών, εποχιακών αγορών και των εμποροπανηγύρεων δεν μπορεί να υπερβαίνει τις πέντε (5) συναπτές ημέρες, με εξαίρεση τις παραδοσιακές εμποροπανηγύρεις που τελούνται μία (1) φορά τον χρόνο και μπορούν να διαρκούν μέχρι και επτά (7) ημέρες.
2. Οι πασχαλινές αγορές μπορούν να διαρκούν μέχρι και δεκαπέντε (15) συναπτές ημέρες.
3. Οι χριστουγεννιάτικες αγορές μπορούν να διαρκούν μέχρι και τριάντα (30) συναπτές ημέρες.

**Άρθρο 5ο**

**Χώρος λειτουργίας**

**Πλαίσιο λειτουργίας και λειτουργία εμποροπανηγύρεων-**

1. Οι χώροι και οι ώρες λειτουργίας των εμποροπανηγύρεων καθορίζονται :

Για την εμποροπανήγυρη Τσοτυλίου ημέρες διεξαγωγής Παρασκευή και Σάββατο

από τις 8:00 το πρωί Παρασκευή έως της 8:00 το βράδυ Σάββατο (δύο φορές το χρόνο Ιούλιο και Οκτώβριο το 2ο δεκαπενθήμερο ) **στους χώρους της πλατείας Σιντριβανιού και κατά μήκος των οδών Ερμού Δημοτικού Σχολείου, Ελευθερίου Βενιζέλου και Κολοκοτρώνη καθώς και στην οδό Παπαγιάννη, δρόμος ο οποίος εφάπτεται της πλατείας Μουριάς**.

Οι μέρες και οι ώρες καθορίζονται με απόφαση του Δημοτικού Συμβουλίου μετά από εισήγηση της Επιτροπής Ποιότητας Ζωής .

Για την εμποροπανήγυρη Μικροκάστρου από 14 έως 15 Αυγούστου , έξω από την Ιερά Μονή Κοιμήσεως της Θεοτόκου κατά μήκος του δρόμου και ώρες από τις 17 :00 απογευματινής της παραμονής έως της 17:00 ανήμερα.

Οι μέρες και οι ώρες καθορίζονται με απόφαση του Δημοτικού Συμβουλίου μετά από εισήγηση του Τοπικού Συμβουλίου.

Απαγορεύεται η διέλευση και η στάθμευση αυτοκινήτων στο χώρο της υπαίθριας αγοράς και πάνω στα πεζοδρόμια αυτής την ημέρα λειτουργίας της , συμπεριλαμβανομένων και των οχημάτων των εκθετών εξαιρουμένων όσων η νομοθεσία ορίζει ως ειδικά διασκευασμένα

οχήματα (αυτοκινούμενα ή ρυμουλκούμενα ) και των οχημάτων ειδών κυλικείου προκειμένου να διευκολύνεται η διέλευση πεζών πάνω σε αυτά . Οι παραβάτες θα τιμωρούνται με τα πρόστιμα που ορίζει ο Κ.Ο.Κ. Οι παρόδιοι ιδιοκτήτες οχημάτων , θα μεριμνούν ώστε να μην σταθμεύουν τα οχήματά τους στους χώρους που ορίζει η λειτουργία της αγοράς από το προηγούμενο βράδυ.

1. Σε περίπτωση που ζητηθεί η διεξαγωγή άλλης εμποροπανήγυρης στους ίδιους

χώρους σε διαφορετικές ημερομηνίες, ο παρών κανονισμός εφαρμόζεται αναλόγως .

ή ζητηθεί σε άλλο χώρο η διεξαγωγή εμποροπανήγυρης με διάρκεια μεγαλύτερη των 24 ωρών , εφαρμόζεται επίσης ο παρόν κανονισμός.

Σε αυτές τις περιπτώσεις ο καθορισμός και η χωροθέτηση των θέσεων πραγματοποιείται με Απόφαση Δημοτικού Συμβουλίου.

Ο αριθμός θέσεων για το ΤΣΟΤΥΛΙ είναι:

Καντίνες (3)τρείς , Είδη διατροφής (6) έξι , Διάφορα (90) ενενήντα ,

Καλλιτεχνικές (10) δέκα , φορητή έψησα (7) επτά και πέντε (5) παραγωγικές.

Ο αριθμός θέσεων για το ΜΙΚΡΟΚΑΣΤΡΟ είναι :

Καντίνες(5) πέντε, Είδη διατροφής (7)επτά ,φορητή έψησε (6) έξι , Διάφορα (10) δέκα, καλλιτεχνήματα (2) δύο και τρείς (3) παραγωγικές.

Οι θέσεις σε περίπτωση που δεν καλυφτούν σε κάποια από της κατηγορίες καλύπτονται ανάλογα με την ζήτηση.

1. Το Δημοτικό Συμβούλιο αποφασίζει για τη λειτουργία της εμποροπανήγυρης σύμφωνα με το άρθρο 36 του Ν.4849/2021 εγκρίνει το χώρο, προσδιορίζει

τον αριθμό των θέσεων ,τις κατηγορίες αυτών και τη χωροθέτηση τους .

Οι εκθέτες που θα δραστηριοποιούνται εκτός των χωροθετημένων θέσεων των εμποροπανηγύρεων θα έχουν τις κυρώσεις που ορίζει η νομοθεσία.

Οι εμποροπανηγύρεις είναι υπαίθριες και ως εκ τούτου η εμπορική τους δραστηριότητα συναρτάται και από τις καιρικές συνθήκες .Ο Δήμος δεν φέρει ουδεμία ευθύνη για τη χαμηλή επισκεψιμότητα που μπορεί να παρατηρηθεί λόγω δυσμενών καιρικών συνθηκών και ουδεμία επιστροφή των καταβαλλομένων τελών μπορεί να πραγματοποιηθεί .

Σε περίπτωση που διαπιστωθεί από το Δήμο η ανάγκη ματαίωσης της εμποροπανήγυρης ,οι πωλητές – εκθέτες οφείλουν να συμμορφωθούν αδιαμαρτύρητα και άμεσα .

**Άρθρο 6ο**

**Δικαιούχοι συμμετοχής**

Στις βραχυχρόνιες αγορές μπορούν να δραστηριοποιούνται ως πωλητές, φυσικά και νομικά πρόσωπα, κάτοχοι:

α) βεβαίωσης δραστηριοποίησης ετήσιας διάρκειας στις βραχυχρόνιες αγορές,

β) άδειας παραγωγού πωλητή και επαγγελματία πωλητή που δραστηριοποιούνται στις λαϊκές αγορές,

γ) άδειας δραστηριοποίησης στο στάσιμο ή στο πλανόδιο εμπόριο,

δ) άδειας χειροτέχνη - καλλιτέχνη.

**Άρθρο 7ο**

**Υποβολή αιτήσεων έγκρισης συμμετοχής – Δικαιολογητικά-Τοποθέτηση πωλητών**

1. Για τη συμμετοχή στις βραχυχρόνιες αγορές απαιτείται έγκριση συμμετοχής, που εκδίδεται ύστερα από προκήρυξη του οικείου Δήμου.

2. Ο ενδιαφερόμενος υποβάλλει στην αρμόδια υπηρεσία την αίτηση συμμετοχής ,με τα εξής δικαιολογητικά:

α) την άδεια υπαίθριου εμπορίου, ανάλογα με την κατηγορία στην οποία ανήκει

ή τη βεβαίωση δραστηριοποίησης

β) τη βεβαίωση υποβοήθησης ή αναπλήρωσης του πωλητή.

γ) στην περίπτωση που η αίτηση δεν υποβληθεί από τον ενδιαφερόμενο, εξουσιοδότηση σε τρίτο θεωρημένη από δημόσια αρχή.

3. Η επιλογή των συμμετεχόντων καθώς και η προτεραιότητα στην επιλογή θέσης θα γίνεται βάσει των κριτηρίων της προκήρυξης της αρμόδιας αρχής. Η απόφαση έγκρισης συμμετοχή και θα εκδίδεται οριστικός κατάλογος κατοχών θέσεων ο οποίος θα αναρτάται , η οποία αναρτάται στο Ο.Π.Σ.Π.Α., στην ιστοσελίδα και σε πίνακα ανακοινώσεων του φορέα λειτουργίας σύμφωνα με την παρ. 7 του άρθρου 37 του Ν. 4849/2022.

Οι θέσεις σύμφωνα με την παρ. 3 του άρθρ. 37 του Ν. 4849/2021, αποδίδονται στις κατηγορίες των πωλητών με την ακόλουθη ποσόστωση:

α) το εβδομήντα πέντε τοις εκατό (75%) των θέσεων στους κατόχους βεβαίωσης δραστηριοποίησης ετήσιας διάρκειας στις βραχυχρόνιες αγορές,

β) το δέκα τοις εκατό (10%) των θέσεων στους κατόχους άδειας παραγωγού πωλητή και επαγγελματία πωλητή που δραστηριοποιούνται στις λαϊκές αγορές έως και τέσσερις (4) ημέρες την εβδομάδα,

γ) το δέκα τοις εκατό (10%) των θέσεων στους κατόχους άδειας δραστηριοποίησης στο στάσιμο ή στο πλανόδιο εμπόριο και

δ) το πέντε τοις εκατό (5%) των θέσεων στους κατόχους άδειας χειροτέχνη - καλλιτέχνη.

4.Αναλυτική διαδικασία έγκρισης συμμετοχής και τοποθέτησης πωλητών

α. Προκήρυξη του Δήμου Βοϊου προς τους ενδιαφερόμενους, με τους όρους συμμετοχής και απόδοσης θέσεων στην βραχυχρόνια αγορά, σύμφωνα με τον παρόντα κανονισμό .

β. Υποβολή αίτησης συμμετοχής, επισυνάπτοντας τα οριζόμενα κατά περίπτωση δικαιολογητικά συμμετοχής.

γ. Επιλογή-έκδοση οριστικού καταλόγου κατόχων θέσεων των συμμετεχόντων.

δ. Η ισχύς των εγκρίσεων συμμετοχής είναι ίση με τη διάρκεια λειτουργίας της εμποροπανηγύρεως.

**Άρθρο 8ο**

**Καταβαλλόμενα τέλη**

1. Το ύψος των τελών ανά άδεια/θέση θα καθορίζεται κάθε χρόνο με Απόφαση του Δημοτικού Συμβουλίου σύμφωνα με το άρθρο 13 Β.Δ 24-9/20-10-1958 όπως τροποποιήθηκε και ισχύει.
2. Πωλητής που έχει βεβαιωμένη οφειλή , μη ρυθμισμένη, προς το Δήμο δεν μπορεί να συμμετάσχει στην όλη διαδικασία απόδοσης θέσης σε βραχυχρόνια αγορά.
3. Σε περίπτωση μη χρήσης του χώρου, το καταβαλλόμενο ποσό παρακρατείται από τον Δήμο, χωρίς δικαίωμα επιστροφής, εκτός των περιπτώσεων που αποδεικνύεται ότι η μη χρήση έγινε λόγω ανωτέρας βίας ή ασθένειας.
4. Η απόφαση έγκρισης συμμετοχής θα εκδίδεται από το Δήμαρχο με την εξόφληση του τέλους της θέσης, πριν από την έναρξη της βραχυχρόνιας αγοράς.
5. Στο τέλος που θα καταβάλλεται από τους εκθέτες συμπεριλαμβάνεται και το κόστος της ηλεκτρολογικής εγκατάστασης.

**Άρθρο 9ο**

**Πωλούμενα είδη**

Τα επιτρεπόμενα πωλούμενα είδη είναι τα εξής :

1. άνθη, καλλωπιστικά φυτά, αρωματικά και φαρμακευτικά φυτά και κηπευτικό χώμα το οποίο δεν έχει υποστεί βιομηχανική επεξεργασία,
2. πολλαπλασιαστικό υλικό καλλιεργούμενων φυτικών ειδών, όπως φυτάρια κηπευτικών, δενδρύλλια οπωροφόρων και φυτά αμπέλου,
3. προϊόντα οικοτεχνίας όπως γαλακτοκομικά, μαρμελάδες, γλυκά του κουταλιού, παραδοσιακά ζυμαρικά, βότανα, αρτύματα.
4. γλάστρες, εργαλεία κηπουρικής και άλλα βιομηχανικά είδη κηπουρικής και ανθοκομίας,
5. ζαχαρώδη προϊόντα που διατηρούνται χωρίς ψύξη,
6. είδη σφολιάτας και παρασκευάσματα ζύμης.
7. Βιομηχανικά είδη

Στην κατηγορία αυτή περιλαμβάνονται γενικά βιομηχανικά είδη πλην ηλεκτροδοτούμενων ηλεκτρικών ειδών και παιχνιδιών όπως είδη ένδυσης νεωτερισμών, κοσμήματα που δεν φέρουν πολύτιμους λίθους ή χρυσά ή αργυρά μέρη (faux bijoux), λευκά είδη, ψιλικά, είδη υπόδησης, δερμάτινα είδη (τσάντες, ζώνες,(πορτοφόλια), αυτόνομα ηλεκτρικά είδη που δεν έχουν δυνατότητα σύνδεσης στο δίκτυο ηλεκτρικού ρεύματος, εκκλησιαστικά είδη, είδη ατομικής καθαριότητας ή οικιακής φροντίδας, μέσα συσκευασίας, είδη υαλοπωλείου, πλαστικά με το μέτρο και άλλα είδη χαρτιού.

Τα πωλούμενα βιομηχανικά είδη και πρέπει να τηρούν τις προδιαγραφές ασφαλείας και η διάθεσή τους να γίνεται σύμφωνα με τα προβλεπόμενα στην νομοθεσία.

1. Υπηρεσίες παροχής πρόχειρων γευμάτων.

Στην κατηγορία αυτή περιλαμβάνονται οι υπηρεσίες που παρέχονται από

κατόχους καντινών και φορητών εγκαταστάσεων έψησης για την

παρασκευή πρόχειρων έτοιμων γευμάτων, καθώς και πώλησης ειδών κυλικείου

χωρίς δυνατότητα ανάπτυξης τραπεζοκαθισμάτων. Οι παρεχόμενες υπηρεσίες

πρέπει να πληρούν τους όρους ποιότητας , υγιεινής και ασφάλειας της

εκάστοτε ισχύουσας, για κάθε είδος υπηρεσίας, ειδικής νομοθεσίας.

1. Στις χριστουγεννιάτικες – πασχαλινές αγορές τα επιτρεπόμενα είδη που μπορούν να διατίθενται αφορούν εορταστικό διάκοσμο, παιχνίδια και παρόμοια εποχιακά είδη.

**Άρθρο 10ο**

**Μήκος της πρόσοψης των πάγκων.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Μέγιστο μήκος πρόσοψης εκθετήριων πάγκων σε βραχυχρόνιες αγορές ανάλογα με την πρόσοψη των θέσεων στο κάθε τοπογραφικό της αγοράς ισχύουν τα παρακάτω μέτρα / κατηγορία και ζήτηση . | | | | | | | | |
| Κατηγορίες πωλούμενων ειδών σύμφωνα με το άρθρο 9 του παρόντος | 1 | 2 | 3 | 4 | 5 | 6 | 7 | 8 | 9 |
| Κάτοχοι άδειας παραγωγού | 4μ.-12μ. | 4μ.-12μ. | 4μ.-12μ. | 4μ.-12μ. | - | - | - | - | - |
| Κάτοχοι άδειας επαγγελματία | 4μ.-18μ. | 6μ.-18μ. | - | 6μ.-18μ. | 6μ.-12μ. | 6μ.-12μ. | 6μ.-18μ. | 6μ.-12μ. | 10μ. |
| Κάτοχοι βεβαίωσης δραστηριοποίησης | 6μ.-12μ. | 6μ.-12μ. | 6μ.-12μ. | 6μ.-18μ. | 6μ.-12μ. | 6μ.-12μ. | 6μ.-18μ. | 6μ.-12μ. | 10μ. |

Ο πωλητής καταλαμβάνει μόνο τη θέση που του έχει παραχωρηθεί .Δεν επιτρέπεται η αποθήκευση προϊόντων υλικών συσκευασίας εκτός θέσης.

Ο πωλητής μεριμνά για την απρόσκοπτη μετάβαση των πεζών από τους προκαθορισμένους διαδρόμους στις οικίες και στα καταστήματα που βρίσκονται στην οδό μέχρι 2 μ.για εμπορικά είδη και καντίνες .

Οι εκθετήριοι πάγκοι των πωλητών δεν πρέπει να ξεπερνούν σε πλάτος το 3 μ. και μπορούν να φέρουν πρόχειρο στέγαστρο. Το ύψος του πρόχειρου στεγάστρου είναι τουλάχιστον 2,20 μ .Απαγορεύεται να στερεώνεται με τρόπο που να δημιουργεί εμπόδια στο χώρο κίνησης των πεζών.

Οι πάγκοι τοποθετούνται ομοιόμορφα και δεν εξέχουν στις διαγραμμισμένης ευθείας

που υπάρχει στα καταστρώματα των οδών προκειμένου για την απρόσκοπτη κίνηση

των πεζών. Απαγορεύεται κάθε είδους διαφήμιση επί των εκθετηρίων.

**Άρθρο 11ο**

**θρησκευτικά – επετειακά πανηγύρια- εκδηλώσεις**

Οι Ημέρες θρησκευτικών –επετειακών πανηγυριών καθώς και οι χώροι διεξαγωγής είναι :

|  |  |  |  |  |
| --- | --- | --- | --- | --- |
| α/α | ημερομηνία | εορτή | θέση | Κοινότητα |
| 1 | Κινητή γιορτή(40ημέρες μετά το Πάσχα) | ΑΝΑΛΥΨΕΩΣ(κινητή γιορτή ) | ΓΑΛΑΤΙΝ Η -ΠΛΑΤΕΙΑ | ΓΑΛΑΤΙΝΗ |
| 2 | 25-ΙΟΥΛΙΟΥ | ΑΓΙΑΣ ΠΑΡΑΣΚΕΥΗΣ | ΣΙΑΤΙΣΤΑ –ΠΛΑΤΕΙΑ 4Ης ΝΟΕΜΒΡΙΟΥ | ΣΙΑΤΙΣΤΑ |
| 3 | 6-ΑΥΓΟΥΣΤΟΥ | ΑΓΙΟΥ ΝΙΚΑΝΟΡΑ | ΣΙΑΤΙΣΤΑ-ΠΛΑΤΕΙΑ 4Ης ΝΟΕΜΒΡΙΟΥ & ΕΞΩ ΑΠΟ ΤΟΝ ΑΓΙΟ ΝΙΚΑΝΟΡΑ | ΣΙΑΤΙΣΤΑ |
| 4 | 14-15 ΑΥΓΟΥΣΤΟΥ | ΚΟΙΜΗΣΗ ΘΕΟΤΟΚΟΥ | Έξω από τους χώρους όπου πραγματοποιούνται οι εκδηλώσεις (πλατεία 4ης Νοεμβρίου, πλατεία Τσιστοπούλου,  Πάρκο Αγίου Δημητρίου, έξω από το Τραμπάντζειο Γυμνάσιο) | ΣΙΑΤΙΣΤΑ |
| 5 | 22-ΑΥΓΟΥΣΤΟΥ | 9ΗΜΕΡΑ ΤΗΣ ΘΕΟΤΟΚΟΥ | Έξω από την ΙΕΡΑ ΜΟΝΗ ΚΟΙΜΗΣΕΩΣ ΤΗΣ ΘΕΟΤΟΚΟΥ- | ΜΙΚΡΟΚΑΣΤΡΟ |
| 6 |  | ΟΛΕΣ ΤΙΣ ΘΡΗΣΚΕΥΤΙΚΕΣ ΕΟΡΤΕΣ ΤΩΝ ΠΟΛΙΟΥΧΩΝ |  | ΣΕ ΟΛΕΣ ΤΙΣ ΚΟΙΝΟΤΗΤΕΣ |
| 7 | Οι ημέρες ορίζονται βάση προγράμματος του Δήμου για κάθε Τ.Κ | ΔΙΑΦΟΡΕΣ ΕΚΔΗΛΩΣΕΙΣ ΤΟΥ ΔΗΜΟΥ |  | ΣΕ ΟΛΕΣ ΤΙΣ ΚΟΙΝΟΤΗΤΕΣ |

Οι θέσεις δραστηριοποίησης καθορίζονται στον παρακάτω πίνακα

|  |  |  |  |  |  |  |
| --- | --- | --- | --- | --- | --- | --- |
| α/α | ημερομηνία | εορτή | διάφορα | καλλιτεχνήματα | καντίνες | Φορητή  έψηση |
| 1 | Κινητή γιορτή(40ημέρες μετά το Πάσχα) | ΑΝΑΛΥΨΕΩΣ(κινητή γιορτή ) | 4 | 2 | 2 | 2 |
| 2 | 25-ΙΟΥΛΙΟΥ | ΑΓΙΑΣ ΠΑΡΑΣΚΕΥΗΣ | 6 | 1 | 1 | 2 |
| 3 | 6-ΑΥΓΟΥΣΤΟΥ | ΑΓΙΟΥ ΝΙΚΑΝΟΡΑ | 6+2 | 1+1 | 1 | 2+2 |
| 4 | 14-15 ΑΥΓΟΥΣΤΟΥ | ΚΟΙΜΗΣΗ ΘΕΟΤΟΚΟΥ Σιάτιστα | 10 διανέμονται ανάλογα με την ζήτηση | 2 | 1 | 8 |
| 5 | 22-ΑΥΓΟΥΣΤΟΥ | 9ΗΜΕΡΑ ΤΗΣ ΘΕΟΤΟΚΟΥ | 6 | 2 | 3 | 4 |
| 6 |  | ΟΛΕΣ ΤΙΣ ΘΡΗΣΚΕΥΤΙΚΕΣ ΕΟΡΤΕΣ ΤΩΝ ΠΟΛΙΟΥΧΩΝ | Από 2 – 5 σε κάθε κοινότητα ανάλογα με την ζήτηση | Μέχρι 2 σε κάθε κοινότητα | Μέχρι 2 σε κάθε κοινότητα | Μέχρι 4 σε κάθε κοινότητα |
| 7 | Οι ημέρες ορίζονται βάση προγράμματος του Δήμου για κάθε Τ.Κ | ΔΙΑΦΟΡΕΣ ΕΚΔΗΛΩΣΕΙΣ ΤΟΥ ΔΗΜΟΥ | Από 2 – 5 σε κάθε κοινότητα ανάλογα με την ζήτηση | Μέχρι 2 σε κάθε κοινότητα | Μέχρι 2 σε κάθε κοινότητα | Μέχρι 4 σε κάθε κοινότητα |

Οι θέσεις στο 6 & 7 θα βρίσκονται στον εξωτερικό χώρο όπου θα πραγματοποιούνται οι εκδηλώσεις ή σε χώρο των εκδηλώσεων και για των εορτασμό των πολιούχων σε κοινόχρηστους χώρους όπου μπορούν να αναπτυχθούν εάν ο χώρος δεν ενδείκνυται για τέτοιου είδος χρήσης ο Δήμος έχει το δικαίωμα να αρνηθεί την τοποθέτησή τους.

Τα τέλη για την παραχώρηση των θέσεων θα καθορίζονται με αποφ. ΔΣ κάθε έτος.

**Άρθρο 12ο**

**Όροι λειτουργίας**

Στους χώρους λειτουργίας των βραχυχρόνιων αγορών θα υπάρχει διαγράμμιση των διατιθέμενων θέσεων.Οι θέσεις που θα διαγραμμισθούν προκειμένου να τοποθετηθούν οι πωλητές- εκθέτες δεν θα καταλαμβάνουν χώρους εισόδων**–** γκαράζ και δεν θα εμποδίζουν την λειτουργία των καταστημάτων. Ο σχεδιασμός και η διαδικασία της διαγράμμισης θα διασφαλίζει την ομαλή και άνετη διέλευση των επισκεπτών, την έλευση οχημάτων έκτακτης ανάγκης (ασθενοφόρα– πυροσβεστική), αλλά και την ομαλή διενέργεια της αγοράς. Για το λόγω αυτό οι εκθέτες υποχρεούνται να καταλαμβάνουν αποκλειστικά και μόνο το χώρο τον οποίο τους παραχωρήθηκε από την αρμόδια αρχή.

Απαγορεύεται η αυθαίρετη αλλαγή θέσης από τους εκθέτες– πωλητές της αγοράς**,** η αυθαίρετη αυξομείωση των μέτρων πρόσοψης των πάγκων καθώς και του χώρου που καταλαμβάνει με βάση το τοπογραφικό, η δραστηριοποίηση στους χώρους της αγοράς μη αδειούχων πωλητών, η πώληση προϊόντων στους διαδρόμους καθώς και η με οποιονδήποτε τρόπο υπεκμίσθωση των θέσεων που κατέχουν οι εκθέτες.

Απαγορεύεται η διέλευση καθώς και η στάθμευση αυτοκινήτων στο χώρο της υπαίθριας Αγοράς και πάνω στα πεζοδρόμια αυτής την ημέρα λειτουργίας της, συμπεριλαμβανομένων και των οχημάτων των εκθετών εξαιρουμένων όσων η νομοθεσία ορίζει ως ειδικά διασκευασμένα οχήματα (αυτοκινούμενα ή ρυμουλκούμενα) και των οχημάτων ειδών κυλικείου προκειμένου να διευκολύνεται η διέλευση πεζών πάνω σε αυτά. Οι παρόδιοι ιδιοκτήτες οχημάτων, θα μεριμνούν ώστε να μην σταθμεύουν τα οχήματά τους στους χώρους που ορίζεται η λειτουργία της αγοράς από το προηγούμενο βράδυ.

**Άρθρο 13ο**

**Υποχρεώσεις πωλητών**

Οι πωλητές – εκθέτες που συμμετέχουν στις βραχυχρόνιες αγορές υποχρεούνται:

1. Να υποβάλλουν εντός των καθορισθέντων προθεσμιών τις αιτήσεις μαζί με τα προβλεπόμενα δικαιολογητικά στις αρμόδιες υπηρεσίες του Δήμου.
2. Να καταβάλλουν τα προβλεπόμενα τέλη πριν την έκδοση της απόφασης έγκρισης συμμετοχής στο Ταμείο του Δήμου είτε σε τραπεζικό λογαριασμό του Δήμου.
3. Να φροντίζουν για την ευπρεπή εμφάνιση, την πολιτισμένη ατμόσφαιρα και την καθαριότητα του χώρου της αγοράς.

4. Να συμμορφώνονται γενικά με τις διατάξεις των νόμων, Π.Δ., εγκυκλίων και

οδηγιών, όπως ισχύουν κάθε φορά, καθώς και με τις διατάξεις του

παρόντος κανονισμού.

5. Να μην προβαίνουν σε οποιασδήποτε μορφής παρέμβαση στους

παραχωρημένους προς χρήση χώρους

6. Να απέχουν από κάθε ενέργεια που θα μπορούσε να προκαλέσει οποιασδήποτε

μορφής και έκτασης υποβάθμιση του περιβάλλοντος και της αισθητικής

7. Να διαθέτουν τα απαραίτητα παραστατικά που ο εκάστοτε νόμος ορίζει για τα είδη και τις ποσότητες των προϊόντων που θα διακινηθούν στην αγορά σύμφωνα με τις ισχύουσες φορολογικές, αγορανομικές, αστυνομικές, υγειονομικές και αστυκτηνιατρικές διατάξεις.

8. Να έχουν σε εμφανές σημείο τοποθετημένη πινακίδα (πλαστικοποιημένη

μεγέθους Α4) στην οποία θα αναγράφεται το ονοματεπώνυμο του αδειούχου, το

είδος πώλησης προϊόντων και ο αριθμός της άδειας.

9. Τα προς πώληση εμπορεύματα πρέπει να είναι τοποθετημένα πάνω σε πάγκους ή τελάρα με τέτοιο τρόπο ώστε να διασφαλίζονται οι συνθήκες υγιεινής και καθαριότητας και στο κάθε είδος να υπάρχει πινακίδα με την τιμή πώλησης των προϊόντων, την προέλευση και την ποιότητα των προϊόντων.

10. Οι παραγωγοί επιτρέπεται να πωλούν προϊόντα αυστηρά δικής τους παραγωγής και όχι προϊόντα από άλλες πηγές.

11. Οι πωλητές οφείλουν να συγκεντρώνουν τα απορρίμματα που ο καθένας έχει δημιουργήσει σε σακούλες που θα συλλέγουν στη συνέχεια οι υπάλληλοι καθαριότητας του Δήμου. Υποχρεούνται ακόμη να συλλέγουν όλα τα αντικείμενα που χρησιμοποιούν για την εργασία τους μετά το πέρας της αγοράς ώστε ο χώρος να παραμένει καθαρός.

12. Απαγορεύεται ρητά η υπεκμίσθωση των θέσεων που κατέχουν οι πωλητές σε τρίτους. Οι παραβάτες θα τιμωρούνται με τις ποινές που προβλέπει η εκάστοτε νομοθεσία.

13. Κάθε πωλητής υποχρεούται να είναι εφοδιασμένος με τουλάχιστον έναν πυροσβεστήρα σκόνης, ο οποίος θα τοποθετείται σε εμφανές σημείο και θα συνοδεύεται με βεβαίωση καταλληλότητας από τον προμηθευτή του.

**Άρθρο 14ο**

**Έλεγχοι – Κυρώσεις**

### Όπως αυτές ορίζονται στις διατάξεις των άρθρων 58 έως 65 του Ν.4849/2021 «**Αναμόρφωση και εκσυγχρονισμός του ρυθμιστικού πλαισίου οργάνωσης και λειτουργίας του υπαίθριου εμπορίου, ρυθμίσεις για την άσκηση ψυχαγωγικών δραστηριοτήτων και την απλούστευση πλαισίου δραστηριοτήτων στην εκπαίδευση, βελτιώσεις στην επιμελητηριακή νομοθεσία, άλλες διατάξεις του Υπουργείου Ανάπτυξης και Επενδύσεων και λοιπές επείγουσες διατάξεις.»**

### **Για τις παραβάσεις του παρόντος κανονισμού, επιβάλλονται οι εξής κυρώσεις και διοικητικά πρόστιμα:**

|  |  |  |
| --- | --- | --- |
| **Περιγραφή παράβασης** | **Αναφορά Κανονισμού**  **Λειτουργίας** | **Πρόστιμο**  **(€)** |
| **Άρθρο** |
| Ρήψη υλικών συσκευασίας και υπολειμμάτων στο έδαφος κατά τη διάρκεια λειτουργίας της αγοράς | 12 | 50 |
| Μη καθαρισμός του χώρου μετά το πέρας λειτουργίας από τον πωλητή | 12 | 70 |
| Μη συγκέντρωση των απορριμμάτων | 12 | 70 |
| Πρόκληση φθορών σε δημοτική κατακόρυφη σήμανση | 12 | 70 |
| Πρόκληση φθορών στο χώρο της αγοράς | 12 | 70 |
| Πρόκληση φθορών σε εγκαταστάσεις υποδομής της αγοράς (βρύσες, φωτιστικά, κολωνάκια, κιόσκι, κλπ) και του πρασίνου | 12 | 70 |
| Τοποθέτηση στάντ ή άλλης κατασκευής (πλέον του πάγκου) | 11 | 30 |
| Παρεμπόδιση λειτουργίας καταστημάτων όπισθεν των εκθετηρίων | 11 | 70 |
| Κατάληψη διαδρόμου από πωλητή | 11 | 70 |

**Άρθρο 15ο**

**Γενικές Διατάξεις**

Σε περίπτωση παράβασης οποιουδήποτε των παραπάνω όρων, παρέχεται στο Δήμο το δικαίωμα να αποκλείει τον παραβάτη από το δικαίωμα συμμετοχής στις βραχυχρόνιες αγορές του Δήμου Εορδαίας.

Ο Δήμος θα λαμβάνει όλα τα απαραίτητα μέτρα για την ρύθμιση της κυκλοφορίας και τον έλεγχο των διαδρομών πυροσβεστικών οχημάτων και ασθενοφόρων σε συνεργασία με τις Αστυνομικές Αρχές.

Ο Δήμος δεν φέρει καμιά ευθύνη για την φύλαξη εμπορευμάτων ή προϊόντων που θα εγκαταστήσουν οι συμμετέχοντες στη εμποροπανήγυρη στον χώρο που θα τους διαθέσει.

Οι επεκτάσεις των ηλεκτρολογικών εγκαταστάσεων αφορούν μόνο τον φωτισμό. Όποια άλλου είδους επέκταση γίνει και έχει σαν συνέπεια οποιοδήποτε ατύχημα, αποτελούν ευθύνη των πωλητών.

Ο Δήμος δεν φέρει καμία ευθύνη για την κατασκευή στεγάστρων ηλιοπροστασίας – βροχοπροστασίας .

Η συμμετοχή στις βραχυχρόνιες αγορές, συνεπάγεται και ρητή , πλήρη και ανεπιφύλακτη αποδοχή όλων των όρων του παρόντος κανονισμού.

Για οποιοδήποτε θέμα δεν προβλέπεται στον παρόντα Κανονισμό, αρμόδια να αποφανθεί είναι η εκάστοτε ομάδα έργου της βραχυχρόνιας αγοράς.

**Άρθρο 16ο**

**Υγειονομικοί όροι**

Όπως αυτοί ορίζονται στις διατάξεις της Υπουργικής Απόφασης Υ1γ/Γ.Π./ οικ.47829/21.6.2017 (Β' 2161).

**Άρθρο 17°**

Τα εδάφια του παρόντος κανονισμού θα εφαρμόζονται αναλόγως για τις βραχυχρόνιες αγορές του Ν. 4849/2021 και θα εναρμονίζονται με την εκάστοτε ισχύουσα νομοθεσία.

**Άρθρο 18°**

Με τον παρόντα Κανονισμό Λειτουργίας καταργείται κάθε προηγούμενη κανονιστική απόφαση για την λειτουργία των βραχυχρόνιων αγορών του Ν. 4849/2021**.**

Η ισχύς του κανονισμού αυτού αρχίζει με την έγκριση του από το Δημοτικό Συμβούλιο.